ইসি সচিবালয় সূত্র জানায়, অধিক ঝুঁকিপূর্ণ বিবেচনায় ঢাকা বিভাগের ৬ জেলার ১১টি পৌরসভায় সেনা মোতায়েন করা হয়েছে। এছাড়া বিজিবি মোতায়েন করা হয়েছে মাত্র ১টি পৌরসভায়। এছাড়া সবগুলো পৌরসভাতেই নির্বাচনী অপরাধের বিচার করতে একজন করে জুডিশিয়াল ম্যাজিস্ট্রেট ও একজন  করে নির্বাহী ম্যাজিস্ট্রেট নিয়োজিত রয়েছেন। ঢাকা বিভাগের যেসব পৌরসভায় সেনা মোতায়েন করা হয়েছে সেগুলো হলো টাঙ্গাইল সদর, কালিহাতী, ময়মনসিংহ সদর, সাভার, ধামরাই, নরসিংদী, মাধবদী, মনোহরদী, কালিয়াকৈর, কিশোরগঞ্জ সদর ও ভৈরব। এছাড়া কিশোরগঞ্জের করিমগঞ্জ পৌরসভায় মোতায়েন করা হয়েছে বিজিবি।